ΑΔΕΙΑ ΧΡΗΣΗΣ ΛΟΓΙΣΜΙΚΟΥ GARMIN
====================================================

Κάνοντας κλικ ηλεκτρονικά στο πλαίσιο "Δέχομαι" δέχεστε ("εσείς") και συμφωνείτε να δεσμεύεστε από τους ακόλουθους όρους και προϋποθέσεις (η "Σύμβαση").

ΤΟ ΠΑΡΟΝ ΛΟΓΙΣΜΙΚΟ ΑΝΗΚΕΙ ΣΤΗΝ GARMIN LTD. Ή ΤΙΣ ΘΥΓΑΤΡΙΚΕΣ ΤΗΣ ("GARMIN") ΚΑΙ ΠΡΟΣΤΑΤΕΥΕΤΑΙ ΣΥΜΦΩΝΑ ΜΕ ΤΗΝ ΙΣΧΥΟΥΣΑ ΝΟΜΟΘΕΣΙΑ ΠΕΡΙ ΠΝΕΥΜΑΤΙΚΩΝ ΔΙΚΑΙΩΜΑΤΩΝ ΚΑΙ ΤΙΣ ΔΙΕΘΝΕΙΣ ΣΥΝΘΗΚΕΣ ΠΕΡΙ ΠΝΕΥΜΑΤΙΚΩΝ ΔΙΚΑΙΩΜΑΤΩΝ. ΧΟΡΗΓΕΙΤΑΙ ΑΔΕΙΑ ΓΙΑ ΤΟ ΠΑΡΟΝ ΛΟΓΙΣΜΙΚΟ, ΔΕΝ ΠΩΛΕΙΤΑΙ. ΤΟ ΠΑΡΟΝ ΛΟΓΙΣΜΙΚΟ ΠΑΡΕΧΕΤΑΙ ΣΥΜΦΩΝΑ ΜΕ ΤΗΝ ΠΑΡΑΚΑΤΩ ΣΥΜΒΑΣΗ ΟΠΟΥ ΠΡΟΣΔΙΟΡΙΖΕΤΑΙ ΠΩΣ ΜΠΟΡΕΙΤΕ ΝΑ ΧΡΗΣΙΜΟΠΟΙΗΣΕΤΕ ΤΟ ΠΡΟΪΟΝ ΚΑΙ ΠΕΡΙΛΑΜΒΑΝΕΙ ΠΕΡΙΟΡΙΣΜΟΥΣ ΣΤΙΣ ΕΓΓΥΗΣΕΙΣ Η/ΚΑΙ ΑΠΟΖΗΜΙΩΣΕΙΣ ΚΑΙ ΑΛΛΟΥΣ ΟΡΟΥΣ.
 

1. ΑΔΕΙΑ: Η GARMIN ("εμείς") σάς παρέχει το συγκεκριμένο λογισμικό υπολογιστή σε μορφή με δυνατότητα ηλεκτρονικής λήψης ή άλλη μορφή (το "Λογισμικό") και σας παρέχει περιορισμένη, μη αποκλειστική, μη μεταβιβάσιμη και χωρίς δικαίωμα υπεκχώρησης, ανακλήσιμη άδεια λογισμικού, για τη χρήση του Λογισμικού σύμφωνα με τους όρους της παρούσας Άδειας χρήσης. Τα πνευματικά δικαιώματα και άλλα δικαιώματα στο Λογισμικό θα παραμείνουν στην κατοχή μας. 
 
2. ΜΠΟΡΕΙΤΕ: 

α) Να εγκαταστήσετε και να χρησιμοποιείτε ένα αντίγραφο του Λογισμικού σε έναν υπολογιστή ή δίκτυο για προσωπική χρήση του Λογισμικού σύμφωνα με την παρούσα Άδεια χρήσης. Το παρόν αντίγραφο επιτρέπεται να χρησιμοποιείται από ένα χρήστη κάθε φορά. Εάν επιθυμείτε να χρησιμοποιείται το λογισμικό από περισσότερους χρήστες, θα χρειαστείτε επιπλέον άδειες για κάθε χρήστη. 

3.ΠΕΡΙΟΡΙΣΜΟΙ ΑΔΕΙΑΣ:  

α)  Δεν έχετε δικαιώματα όσον αφορά το Λογισμικό ή οποιοδήποτε μέρος του και δεν θα χρησιμοποιείτε το λογισμικό ή οποιοδήποτε μέρος του παρά μόνο όπως αναφέρεται ρητά στο παρόν. Χωρίς περιορισμό στη γενικότητα των ανωτέρω, δέχεστε ότι δεν πρόκειται να προβείτε σε (i) αποσυμπίληση (reverse engineering), σε ανακατασκευή του πηγαίου ή του αντικειμενικού κώδικα (decompile ή disassemble) να τροποποιήσετε ή να δημιουργήσετε παράγωγα του Λογισμικού, (ii) να υπεκχωρήσετε την άδεια, να μισθώσετε, να ενοικιάσετε, αποδώσετε, διανείμετε, επανασυσκευάσετε, τοποθετήσετε άλλο εμπορικό σήμα ή μεταβιβάσετε ή αποκαλύψετε κατά άλλο τρόπο το Λογισμικό ή μέρος αυτού ή οποιαδήποτε τεκμηρίωση που το συνοδεύει σε οποιοδήποτε τρίτο μέρος ή (iii) να προκαλέσετε, να βοηθήσετε ή να επιτρέψετε την εκτέλεση οποιουδήποτε από τα προηγούμενα σε οποιοδήποτε τρίτο μέρος (συμπεριλαμβανομένων των τελικών χρηστών).

(β)  Εξαιρούνται συγκεκριμένα από την άδεια που περιλαμβάνεται στην παρούσα σύμβαση, τυχόν χρήση ή λειτουργία του Λογισμικού σε σχέση με οποιαδήποτε προϊόντα, συστήματα, εφαρμογές ή υλικό εκτός από τις συσκευές που κατασκευάζονται από την GARMIN ή οποιαδήποτε από τις θυγατρικές της.

(γ)  Δέχεστε να φέρετε την πλήρη ευθύνη για τη συμπεριφορά και το περιεχόμενό σας κατά τη χρήση του Λογισμικού και για οποιαδήποτε συνέπεια αυτών. Δέχεστε να χρησιμοποιείτε το Λογισμικό μόνο για σκοπούς που είναι νόμιμοι, κατάλληλοι και σύμφωνοι με τη Σύμβαση και τυχόν σχετικές πολιτικές ή οδηγίες. Για παράδειγμα, ενδεικτικά, δέχεστε ότι ενώ χρησιμοποιείτε το Λογισμικό δεν πρόκειται:
• Να αποστείλετε, αναρτήσετε, στείλετε με email ή μεταδώσετε ή κατά άλλο τρόπο καταστήσετε διαθέσιμο υλικό που παραβιάζει οποιαδήποτε ευρεσιτεχνία, πνευματικά δικαιώματα, εμπορικό απόρρητο ή άλλο ιδιοκτησιακό δικαίωμα οποιουδήποτε μέρους, παρά μόνο εάν είστε ο κάτοχος των δικαιωμάτων ή έχετε την άδεια του κατόχου για τη δημοσίευση του εν λόγω περιεχομένου.
• Να χρησιμοποιήσετε το Λογισμικό ή άλλο περιεχόμενο για οποιοδήποτε παράνομο ή μη εγκεκριμένο σκοπό.
• Να αφαιρέσετε ή να παραποιήσετε οποιαδήποτε ενημέρωση πνευματικών δικαιωμάτων, εμπορικών σημάτων και άλλων ιδιοκτησιακών δικαιωμάτων που περιλαμβάνεται στο Λογισμικό ή άλλο περιεχόμενο της GARMIN, συμπεριλαμβανομένων ενδεικτικά χαρτών ή/και οδηγίες οδήγησης. Ή
• να μεταδώσετε οποιοδήποτε ιό, ιό τύπου worm, ελάττωμα, δούρειο ίππο ή οποιοδήποτε καταστροφικό στοιχείο.
Σε περίπτωση που βρίσκεστε εκτός των Ηνωμένων Πολιτειών, δέχεστε να συμμορφώνεστε με οποιοδήποτε νόμο, κανόνα ή κανονισμό στην περιοχή σας ή στην τοποθεσία του διακομιστή δικτύου σας που αφορούν την online συμπεριφορά και το αποδεκτό περιεχόμενο, συμπεριλαμβανομένων νόμων που ρυθμίζουν την εξαγωγή δεδομένων στις Ηνωμένες Πολιτείες ή στη χώρα διαμονής σας.

4. ΛΗΞΗ ΚΑΙ ΚΑΤΑΓΓΕΛΙΑ:  Η?παρούσα Άδεια θα ισχύει για τη διάρκεια χρήσης του Λογισμικού από εσάς.  Ωστόσο, η παρούσα Άδεια θα καταγγελθεί αυτόματα, χωρίς προειδοποίηση από την GARMIN, εάν δεν συμμορφώνεστε με οποιονδήποτε από τους όρους ή προϋποθέσεις της.  Επιπρόσθετα, η GARMIN επιφυλάσσεται όλων των δικαιωμάτων για διακοπή της πρόσβασής σας στο Λογισμικό οποιαδήποτε στιγμή κατά την διακριτική ευχέρεια της GARMIN, για οποιοδήποτε λόγο, με ή χωρίς προειδοποίηση.  Θα πρέπει να δεχθείτε, με την καταγγελία, να καταστρέψετε όλα τα αντίγραφα του Λογισμικού. Οι περιορισμοί της εγγύησης και ευθύνης που αναφέρονται παρακάτω, θα συνεχίσουν να ισχύουν ακόμη και ύστερα από τυχόν καταγγελία.  Έπειτα από την καταγγελία της Άδειας για οποιοδήποτε λόγο (i), θα πάψουν να ισχύουν όλα τα δικαιώματα που εκχωρούνται με το παρόν και (ii) θα διακόψετε αμέσως οποιαδήποτε χρήση του Λογισμικού.

5. ΠΕΡΙΟΡΙΣΜΟΣ ΕΓΓΥΗΣΕΩΝ ΚΑΙ ΕΥΘΥΝΗ: ΤΟ ΛΟΓΙΣΜΙΚΟ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΟΠΟΙΑΔΗΠΟΤΕ ΕΓΓΥΗΣΗ Ή ΟΡΟ, ΡΗΤΟ Ή ΣΙΩΠΗΡΟ, ΟΠΟΥ ΣΥΜΠΕΡΙΛΑΜΒΑΝΟΝΤΑΙ, ΕΝΔΕΙΚΤΙΚΑ, ΟΠΟΙΑΔΗΠΟΤΕ ΣΙΩΠΗΡΗ ΕΓΓΥΗΣΗ ΕΜΠΟΡΕΥΣΙΜΟΤΗΤΑΣ Ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ Ή ΟΠΟΙΑΔΗΠΟΤΕ ΕΓΓΥΗΣΗ ΠΟΥ ΠΡΟΚΥΠΤΕΙ ΑΠΟ ΤΟ ΝΟΜΟ, ΝΟΜΟΘΕΤΗΜΑ, ΕΜΠΟΡΙΚΗ ΧΡΗΣΗ Ή ΕΜΠΟΡΙΚΕΣ ΠΡΑΚΤΙΚΕΣ. ΑΝΑΛΑΜΒΑΝΕΤΕ ΤΟ ΣΥΝΟΛΟ ΤΗΣ ΕΥΘΥΝΗΣ ΚΑΙ ΤΟΥ ΚΙΝΔΥΝΟΥ ΑΠΟ ΤΗ ΧΡΗΣΗ ΤΟΥ ΛΟΓΙΣΜΙΚΟΥ ΚΑΙ Η GARMIN ΑΠΟΠΟΙΕΙΤΑΙ ΟΠΟΙΑΣΔΗΠΟΤΕ ΕΥΘΥΝΗΣ ΓΙΑ ΟΠΟΙΑΔΗΠΟΤΕ ΑΠΩΛΕΙΑ, ΤΡΑΥΜΑΤΙΣΜΟ Ή ΒΛΑΒΗ ΠΟΥ ΠΡΟΚΥΠΤΕΙ ΑΠΟ ΤΗ ΧΡΗΣΗ ΤΟΥ ΠΡΟΪΟΝΤΟΣ, ΕΙΤΕ ΑΜΕΣΗ ΕΙΤΕ ΕΜΜΕΣΗ ΚΑΙ ΕΙΤΕ Η GARMIN ΕΙΧΕ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΑΥΤΗΣ ΤΗΣ ΑΠΩΛΕΙΑΣ, ΤΡΑΥΜΑΤΙΣΜΟΥ Ή ΖΗΜΙΑΣ. ΣΕ ΚΑΜΙΑ ΠΕΡΙΠΤΩΣΗ ΔΕΝ ΠΡΟΚΕΙΤΑΙ Η GARMIN ΝΑ ΦΕΡΕΙ ΟΠΟΙΑΔΗΠΟΤΕ ΕΥΘΥΝΗ ΕΝΑΝΤΙ ΣΕ ΕΣΑΣ Ή ΟΠΟΙΟΔΗΠΟΤΕ ΑΛΛΟ ΑΤΟΜΟ ΓΙΑ ΟΠΟΙΕΣΔΗΠΟΤΕ ΕΠΑΝΟΡΘΩΤΙΚΕΣ, ΕΜΜΕΣΕΣ, ΑΠΟΘΕΤΙΚΕΣ, ΕΙΔΙΚΕΣ, ΠΑΡΕΠΟΜΕΝΕΣ Ή ΠΑΡΑΔΕΙΓΜΑΤΙΚΕΣ ΖΗΜΙΕΣ ΟΠΟΙΟΥΔΗΠΟΤΕ ΕΙΔΟΥΣ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΤΗΣ ΑΠΩΛΕΙΑΣ ΕΙΣΟΔΗΜΑΤΟΣ Ή ΚΕΡΔΩΝ, ΤΗΣ ΑΠΩΛΕΙΑΣ Ή ΒΛΑΒΗΣ ΔΕΔΟΜΕΝΩΝ Ή ΑΛΛΩΝ ΕΜΠΟΡΙΚΩΝ Ή ΟΙΚΟΝΟΜΙΚΩΝ ΖΗΜΙΩΝ, ΑΚΟΜΗ ΚΙ ΑΝ ΕΙΧΕ ΕΝΗΜΕΡΩΘΕΙ ΓΙΑ ΤΕΤΟΙΑ ΠΙΘΑΝΟΤΗΤΑ Ή ΗΤΑΝ ΠΡΟΒΛΕΨΙΜΕΣ.  ΕΠΙΣΗΣ ΔΕΝ ΕΥΘΥΝΟΜΑΣΤΕ ΓΙΑ ΑΞΙΩΣΕΙΣ ΑΠΟ ΤΡΙΤΟ ΜΕΡΟΣ. ΟΙ ΠΕΡΙΟΡΙΣΜΟΙ ΑΥΤΗΣ ΤΗΣ ΕΝΟΤΗΤΑΣ ΘΑ ΙΣΧΥΟΥΝ ΕΙΤΕ Η ΥΠΟΤΙΘΕΜΕΝΗ ΠΑΡΑΒΙΑΣΗ Ή ΠΑΡΑΛΕΙΨΗ ΑΠΟΤΕΛΕΙ ΠΑΡΑΒΙΑΣΗ ΘΕΜΕΛΙΩΔΟΥΣ ΚΑΝΟΝΑ Ή ΟΡΟΥ Ή ΘΕΜΕΛΙΩΔΗ ΠΑΡΑΒΙΑΣΗ. Ορισμένες πολιτείες δεν επιτρέπουν την εξαίρεση των αποθετικών ή παρεπόμενων ζημιών ή τον περιορισμό της διάρκειας μιας σιωπηρής εγγύησης, επομένως οι παραπάνω περιορισμοί ενδέχεται να μην ισχύουν για εσάς. 

ΟΠΟΙΟΔΗΠΟΤΕ ΠΕΡΙΕΧΟΜΕΝΟ Ή ΥΛΙΚΟ ΛΑΜΒΑΝΕΤΑΙ, ΑΠΟΣΤΕΛΛΕΤΑΙ Ή ΑΠΟΚΤΑΤΑΙ ΚΑΤΑ ΟΠΟΙΟΔΗΠΟΤΕ ΑΛΛΟ ΤΡΟΠΟ ΜΕΣΩ ΤΟΥ ΛΟΓΙΣΜΙΚΟΥ, ΘΑ ΕΙΝΑΙ ΚΑΤΑ ΤΗ ΔΙΚΗ ΣΑΣ ΔΙΑΚΡΙΤΙΚΗ ΕΥΧΕΡΕΙΑ ΚΑΙ ΚΙΝΔΥΝΟ.  ΘΑ ΕΥΘΥΝΕΣΤΕ ΑΠΟΚΛΕΙΣΤΙΚΑ ΓΙΑ ΟΠΟΙΑΔΗΠΟΤΕ ΖΗΜΙΑ ΣΤΟ ΣΥΣΤΗΜΑ ΥΠΟΛΟΓΙΣΤΗ ΣΑΣ/ΔΙΚΤΥΟ Ή ΟΠΟΙΑΔΗΠΟΤΕ ΑΛΛΗ ΑΠΩΛΕΙΑ ΔΕΔΟΜΕΝΩΝ ΠΟΥ ΕΝΔΕΧΟΜΕΝΩΣ ΠΡΟΚΥΨΕΙ ΑΠΟ ΤΗ ΛΗΨΗ Ή ΑΠΟΣΤΟΛΗ ΤΕΤΟΙΟΥ ΕΙΔΟΥΣ ΠΕΡΙΕΧΟΜΕΝΟΥ Ή ΥΛΙΚΟΥ Ή ΤΗ ΧΡΗΣΗ ΤΟΥ ΛΟΓΙΣΜΙΚΟΥ.

ΑΠΟΤΕΛΕΙ ΔΙΚΗ ΣΑΣ ΕΥΘΥΝΗ ΝΑ ΧΡΗΣΙΜΟΠΟΙΕΙΤΕ ΟΠΟΙΟΔΗΠΟΤΕ ΠΡΟΪΟΝ ΤΗΣ GARMIN ΠΡΟΣΕΚΤΙΚΑ ΚΑΙ ΝΑ ΕΠΙΒΕΒΑΙΩΝΕΤΕ ΟΠΤΙΚΑ ΤΙΣ ΟΔΟΥΣ, ΤΟΥΣ ΔΡΟΜΟΥΣ, ΤΑ ΣΗΜΑΤΑ ΚΑΙ ΤΙΣ ΟΔΗΓΙΕΣ ΚΑΙ ΣΤΗΝ ΠΕΡΙΠΤΩΣΗ ΤΗΣ ΧΡΗΣΗΣ ΣΤΗ ΘΑΛΑΣΣΑ, ΣΗΜΑΔΟΥΡΕΣ, ΦΩΤΑ ΚΑΙ ΑΛΛΑ ΒΟΗΘΗΜΑΤΑ ΤΗΣ ΝΑΥΣΙΠΛΟΪΑΣ.  

6.  ΔΙΚΑΙΩΜΑΤΑ ΤΗΣ ΚΥΒΕΡΝΗΣΗΣ ΤΩΝ Η.Π.Α.: Το παρόν θεωρείται Εμπορικό προϊόν, σύμφωνα με την περιγραφή και τη χρήση του συγκεκριμένου όρου στον Κανονισμό FAR, παράγραφος 2.101 του άρθρου 48 C.F.R. και Μέρος 12 του άρθρου 48 C.F.R. και αποτελείται από "εμπορικό λογισμικό υπολογιστών" και "έγγραφα τεκμηρίωσης εμπορικού λογισμικού υπολογιστών".  Εάν αποκτηθούν από ή για λογαριασμό πολιτικού φορέα, το παρόν εμπορικό λογισμικό υπολογιστών ή/και τα έγγραφα τεκμηρίωσης εμπορικού λογισμικού υπολογιστών θα περιέλθουν στην κατοχή της κυβέρνησης των Ηνωμένων Πολιτειών σύμφωνα τους όρους της παρούσας Άδειας χρήσης, όπως αυτοί καθορίζονται στις παραγράφους 12.212 (Λογισμικό υπολογιστών) και 12.211 (Τεχνικά δεδομένα) του άρθρου 48 C.F.R.  Εάν αποκτηθούν από ή για λογαριασμό τμήματος ή/και νομικής οντότητας του Υπουργείου Άμυνας, το παρόν εμπορικό λογισμικό υπολογιστών ή/και τα έγγραφα τεκμηρίωσης εμπορικού λογισμικού υπολογιστών θα περιέλθουν στην κατοχή του δικαιούχου άδειας χρήσης της κυβέρνησης των Ηνωμένων Πολιτειών, σύμφωνα τους όρους της παρούσας Άδειας χρήσης, όπως αυτοί καθορίζονται στις παραγράφους 227.7202-3 και 227.7202-4 του άρθρου 48 C.F.R. του παραρτήματος κανονισμών περί προμηθειών και αγορών στον τομέα της Άμυνας (DFARS) και των εκδοχέων αυτού, και βάσει της παραγράφου 227.7202-1 του άρθρου 48 C.F.R.  Η παρούσα ρήτρα περί των δικαιωμάτων της Κυβέρνησης αντικαθιστά και υπερισχύει κάθε κανονισμού FAR, DFARS ή άλλης ρήτρας ή διάταξης αναφορικά με τα δικαιώματα της Κυβέρνησης επί του λογισμικού υπολογιστών και των εγγράφων τεκμηρίωσης λογισμικού υπολογιστών.  Copyright 2010, Garmin International, Ltd.  Με την επιφύλαξη παντός δικαιώματος.

7.  ΑΠΟΖΗΜΙΩΣΕΙΣ:  Δέχεστε ότι θα απαλλάσσετε και δεν θα εγείρετε απαιτήσεις έναντι της GARMIN και τις θυγατρικές, συγγενείς εταιρείες, στελέχη, εκπροσώπους και υπαλλήλους, διαφημιστές, χορηγούς αδειών και συνεργάτες από και έναντι οποιασδήποτε αξίωσης από τρίτο μέρος που προκύπτουν ή σχετίζονται κατά οποιοδήποτε τρόπο με τη χρήση του Λογισμικού από εσάς, με παραβίαση της παρούσας Σύμβασης ή με οποιαδήποτε άλλη ενέργεια που σχετίζεται με τη χρήση κάθε περιεχομένου, συμπεριλαμβανομένης τυχόν ευθύνης ή εξόδων που προκύπτουν από όλες τις αξιώσεις, απώλειες, αποζημιώσεις (πραγματικές και παρεπόμενες), μηνύσεις, αποφάσεις, δικαστικά έξοδα και αμοιβές δικηγόρων κάθε είδους και φύσης. Σε αυτή την περίπτωση, η GARMIN θα σας παρέχει έγγραφη ενημέρωση για αυτή την αξίωση, μήνυση ή αγωγή.

8.  ΠΝΕΥΜΑΤΙΚΗ ΙΔΙΟΚΤΗΣΙΑ: Δέχεστε ότι η GARMIN κατέχει όλα τα δικαιώματα, τίτλους και συμφέροντα συμπεριλαμβανομένων ενδεικτικά όλων των δικαιωμάτων πνευματικής ιδιοκτησίας, στο Λογισμικό και ότι δεν θα αποκτήσετε κανένα δικαίωμα, τίτλο ή συμφέρον στο Λογισμικό πέρα από την περιορισμένη εγγύηση που περιλαμβάνεται ρητά στην παρούσα Σύμβαση.

9. ΓΕΝΙΚΑ: Η παρούσα Άδεια αποτελεί το σύνολο της σύμβασης μεταξύ μας και υπερισχύει έναντι οποιασδήποτε άλλης σύμβασης ή επικοινωνίας προφορικής ή γραπτής και δεν μπορεί να γίνει αλλαγή σε αυτή παρά μόνο με υπογεγραμμένη συμφωνία. Η παρούσα Άδεια θα διέπεται και θα ερμηνεύεται σύμφωνα με τη νομοθεσία της Πολιτείας του Κάνσας, στις Ηνωμένες Πολιτείες της Αμερικής. Εάν οποιαδήποτε διάταξη στην παρούσα Άδεια κριθεί από δικαστήριο της αρμόδιας δικαιοδοσίας ως άκυρη, παράνομη ή μη εφαρμόσιμη, αυτή η διάταξη θα εξαιρεθεί από την Άδεια και οι άλλες διατάξεις θα συνεχίζουν να ισχύουν και να εφαρμόζονται πλήρως.

10. Τα στοιχεία ή το Λογισμικό ενδέχεται να περιέχουν πληροφορίες που υπόκεινται στους Κανονισμούς διαχείρισης εξαγωγών (“EAR”) οι οποίοι εκδίδονται από το Υπουργείο Εμπορίου των Η.Π.Α. (15 C.F.R., Chapter VII Subchapter C) και δεν επιτρέπεται η εξαγωγή, η δημοσιοποίηση ή η αποκάλυψή τους σε ορισμένους προορισμούς και ξένους πολίτες παρά μόνο σύμφωνα με τη νομοθεσία των Η.Π.Α..  Η προηγούμενη δήλωση απαιτείται να συμπεριληφθεί σε όλα τα αντίγραφα αυτού του στοιχείου ή του Λογισμικού, είτε εξ' ολοκλήρου είτε τμηματικά.